Je Huguenim Galafins, escuiers, fais savoir à touz ces qui verront ces presantes lettres que je suis hons liges de la noble dame Lore, fame çay en arriers le noble baron Jeham, conte de Bourgoigne et signour de Salins, et de li tien et doy tenir en fié lige la vigne de mon fié et le molin Mairal et demy la terre plainne d’Arlay la vile; et acrois ledit fié ligemant de quamque je ai ne doy avoir à Lombars ne as apartenances, em bois, en chans, em prez et en toutes autres choses, et ledit fié ay je fait, pour moy et pour les miens, à ladite contesse et es suens. En tesmoignaige de ceste chose, je ay fait metre en ces lettres les seaux es honoraubles [hommes] messires Pierre, priour, et Wuillerme, diens de Lons... Ce fut fait l’am Nostre Signour mil CC et sexante et nuef, ou mois de decembre.